ไทยพาณิชย์ส่งทริกเกอร์10%ซื้อหุ้นไทย
บลจ.ไทยพาณิชย์ออกทาร์เก็นฟันด์ลงทุนหุ้นไทย ตั้งเป้า 10% ภายใน 10 เดือน พร้อมขาย 4 กองทุนตราสารหนี้ จ่าย 2.70-3.40%
8 มิ.ย. 2555

บลจ.ไทยพาณิชย์ออกทาร์เก็นฟันด์ลงทุนหุ้นไทย ตั้งเป้า 10% ภายใน 10 เดือน พร้อมขาย 4 กองทุนตราสารหนี้ จ่าย 2.70-3.40%
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทฯ ออกกองทุนเปิดไทยพาณิชย์ ทริกเกอร์ 10% ฟันด์ 3 อายุประมาณ 10 เดือน เน้นลงทุนในหุ้นไทยที่มีปัจจัยพื้นฐานดีและมีศักยภาพในการเติบโต เนื่องจากตัวเลขพื้นฐานตลาดหุ้นมีแนวโน้มที่ดี โดยมีมูลค่าโครงการ 5,000 ล้านบาท และจะเปิดขายระหว่างวันที่ 8-13 มิ.ย.2555 ลงทุนขั้นต่ำ 10,000 บาท 
กองทุนนี้มีจุดเด่นที่กำหนดเป้าหมายผลตอบแทนไว้ที่ 10%  และสามารถปิดกองทุนได้ก่อนกำหนดภายใน 10 เดือน หากมูลค่าหน่วยลงทุนมากกว่าหรือเท่ากับ 11.30 บาท/หน่วยเป็นเวลา 3 วันทำการติดต่อกัน 
นอกจากนี้บริษัทยังได้เสนอขายกองทุนตราสารหนี้ระยะสั้นจำนวน 4 กองทุน จนถึงวันที่ 11 มิ.ย.2555 ได้แก่ กองทุนเปิดไทยพาณิชย์พันธบัตรรัฐบาล3M60 อายุ 3 เดือน คาดผลตอบแทนประมาณ 2.70% ต่อปี กองทุนเปิดไทยพาณิชย์ตราสารหนี้ 3M52 อายุ 3 เดือน คาดผลตอบแทนประมาณ 2.80% ต่อปี ลงทุนในพันธบัตรรัฐบาลไทยหรือพันธบัตรธนาคารแห่งประเทศไทย 55% เงินฝากธนาคาร PT Bank CIMB Niaga Tbk อินโดนีเซีย  25%  P-3 (Moody’s) ตั๋วแลกเงินธนาคารธนชาต 20%  F1(thai) ฟิทช์ เรทติ้งส์ 
กองทุนเปิดไทยพาณิชย์ตราสารหนี้ 6M69 อายุ 6 เดือน คาดผลตอบแทนประมาณ 3.10% ลงทุนในตราสารหนี้ธนาคาร Emirates NBD – UAE  F1 (Fitch) 25% เงินฝากธนาคาร PT Bank CIMB Niaga Tbk อินโดนีเซีย 25%  P-3 (Moody’s) ตราสารหนี้ธนาคาร VTB bank รัสเซีย 25%  F3 (Fitch)  ตั๋วแลกเงินธนาคารธนชาต 20% F1(thai)  พันธบัตรรัฐบาลไทยหรือพันธบัตรธนาคารแห่งประเทศไทย 5%  
กองทุนเปิดไทยพาณิชย์ตราสารหนี้ต่างประเทศ 1Y39อายุ 1 ปี คาดผลตอบแทน 3.40%  ลงทุนในตราสารหนี้ธนาคาร NED Bank แอฟริกาใต้ BBB NEG Outlook (Fitch) 24.50%  ตราสารหนี้ธนาคาร Itau-Unibanco บราซิล BBB+(Fitch) 24.50% ตราสารหนี้ธนาคาร VTB Bank รัสเซีย BBB (Fitch)  24.50%  ตราสารหนี้ธนาคาร  Emirates NBD-UAE  24.50% A+ (Fitch)พันธบัตรรัฐบาลไทยหรือพันธบัตรธนาคารแห่งประเทศไทย 2%